കുവൈറ്റിലെ ഇന്ത്യന് എംബസിയുടെ ആഭിമുഖ്യത്തില് നടന്ന ദേശീയ കൈത്തറി വാരാഘോഷം സമാപിച്ചു കൈത്തറി പ്രമോഷന് കാമ്ബയിന് ശ്രദ്ധ കേന്ദ്രീകരിക്കുമെന്ന് സ്ഥാനപതി സിബി ജോര്ജ്ജ് കുവൈറ്റ് സിറ്റി: കുവൈറ്റിലെ ഇന്ത്യന് എംബസിയുടെ ആഭിമുഖ്യത്തില് നടന്ന ദേശീയ കൈത്തറി വാരാഘോഷം ഓഗസ്റ്റ് 715 സമാപിച്ചു. ഇന്ത്യന് ടെക്സ്റ്റൈല് പൈതൃകവും കുവൈറ്റിന്റെ നെയ്ത്ത് പാരമ്ബര്യവും തമ്മിലുള്ള സമന്വയത്തെ കേന്ദ്രീകരിച്ച് പരിപാടികള് നടന്നു. സൗദു ഹൗസിലായിരുന്നു പരിപാടി സംഘടിപ്പിച്ചത്. ഓഗസ്റ്റ് എട്ടിന് എംബസി ഓഡിറ്റോറിയത്തിലാണ് കൈത്തറി വാരാഘോഷം ആരംഭിച്ചത്. ഇന്ത്യന് കൈത്തറി ഉത്പന്നങ്ങളുടെ സമ്ബന്നവും വൈവിധ്യപൂര്ണവുമായ പൈതൃകം കാണിക്കാന് ഒരാഴ്ച നീളുന്ന പരിപാടികള് സംഘടിപ്പിച്ചു. ഇന്ത്യന് ഹെറിറ്റേജ്, ലുലു ഹൈപ്പര്മാര്ക്കറ്റ്, ഹൈവേ സെന്റര് തുടങ്ങിയവ പരിപാടിയുടെ ഭാഗമായി. രാജ്യം 75ാം സ്വാതന്ത്ര്യദിനം ആഘോഷിക്കുന്ന ഈ വേളയില്, രാജ്യത്തിന്റെ വളര്ച്ചയ്ക്കും ഭാവി പുരോഗതിക്കുമുള്ള മാര്ഗരേഖ വരയ്ക്കാനുള്ള അവസരമാണ് ആസാദി കാ മഹോത്സവ് എന്ന് സ്ഥാനപതി സിബി ജോര്ജ്ജ് ഉദ്ഘാടനച്ചടങ്ങില് പറഞ്ഞിരുന്നു. ഇന്ത്യയുടെ കരകൗശല വൈദഗ്ധ്യത്തെ അദ്ദേഹം എടുത്തുപറഞ്ഞു. ഇരുരാജ്യങ്ങളും തമ്മിലുള്ള ആഴത്തിലുള്ള ബന്ധത്തെക്കുറിച്ചും, കൈത്തറി ഉള്പ്പെടെ വിവിധ മേഖലകളിലുള്ള ശക്തമായ സഹകരണത്തെക്കുറിച്ചും അദ്ദേഹം പ്രസംഗത്തില് പ്രതിപാദിച്ചിരുന്നു. പരിപാടിക്കിടെ ഇന്ത്യന് കൈത്തറി വ്യവസായത്തെക്കുറിച്ചുള്ള ഒരു വീഡിയോ ഡോക്യുമെന്ററിയും പ്രദര്ശിപ്പിച്ചിരുന്നു. ഇന്ത്യയുടെ വിവിധ ഭാഗങ്ങളില് നിന്നുള്ള കൈത്തറി ഉത്പന്നങ്ങളുടെ വൈവിധ്യം പ്രദര്ശിപ്പിക്കുന്നതിനായി കമ്മ്യൂണിറ്റി അംഗങ്ങളും എംബസി ഉദ്യോഗസ്ഥരും ചേര്ന്ന് ഒരു ഹാന്ഡ്ലൂം വാക്ക് സംഘടിപ്പിച്ചു. ഇന്ത്യന് തുണിത്തരങ്ങളും വസ്ത്ര വ്യവസായവും കയറ്റുമതി വരുമാനത്തിന്റെ 12 ശതമാനം സംഭാവന ചെയ്യുകയും, കൂടാതെ വസ്ത്രവ്യവസായത്തിലെ ആഗോള വ്യാപാരത്തിന്റെ അഞ്ച് ശതമാനം കൈവശം വയ്ക്കുകയും ചെയ്യുന്നു. 2026 സാമ്ബത്തികവര്ഷത്തില് ഇത് 190 ബില്യണ് ഡോളറായി വളരുമെന്നാണ് പ്രതീക്ഷ. ഏകദേശം 24 ലക്ഷം വ്യത്യസ്ത രൂപകല്പനകളും നിര്മാണത്തോടും കൂടി ശക്തമായ ഇന്ഫ്രാസ്ട്രക്ചറാണ് കൈത്തറി വ്യവസായത്തിനുള്ളത്. പ്രതിവര്ഷം 350 മില്യണ് ഡോളര് വിലമതിക്കുന്ന കൈത്തറി ഉത്പന്നങ്ങളുടെ കയറ്റുമതി ഇന്ത്യയില് സംഭവിക്കുന്നു. ഇന്ത്യയിലെ വസ്ത്ര നിര്മ്മാണത്തിന്റെ ഏകദേശം 15 ശതമാനം കൈത്തറി മേഖലയില് നിന്നാണ്. കൈത്തറി കയറ്റുമതി പ്രോത്സാഹിപ്പിക്കുന്നതിനുള്ള നോഡല് ഏജന്സിയായ ഹാന്ഡ്ലൂം എക്സ്പോര്ട്ട് പ്രൊമോഷന് കൗണ്സില്, കുവൈറ്റില് നിന്നുള്ള ഇറക്കുമതിക്കരുടെ ആവശ്യപ്രകാരം വെര്ച്വല് ഇന്ത്യ ടെക്സ്റ്റൈല് സോഴ്സിങ് മേളയില് പങ്കെടുക്കുന്നതിനുള്ള തീയതി ഓഗസ്റ്റ് 13 വരെ നീട്ടിയിരുന്നു. നേരത്തെ ഓഗസ്റ്റ് ഏഴ് മുതല് 11 വരെയായിരുന്നു ഇത് നിശ്ചയിച്ചിരുന്നത്. കൈത്തറി വാരാചരണത്തിന്റെ ഭാഗമായി MyHandloomMyPride, IndianHandloomWeekInKuwait എന്നീ ഹാഷ്ടാഗുകള് ഉപയോഗിച്ച് ശക്തമായ സോഷ്യല് മീഡിയ കാമ്ബയിനും എംബസി നടത്തിയിരുന്നു. പരിപാടികള്ക്ക് മികച്ച പ്രതികരണമാണ് ലഭിച്ചത്. ഈ വര്ഷം മുഴുവന് കൈത്തറി പ്രമോഷന് കാമ്ബയിന് ശ്രദ്ധ കേന്ദ്രീകരിക്കുമെന്ന് സ്ഥാനപതി സിബി ജോര്ജ്ജ് വ്യക്തമാക്കി.